section_heading: Znamenitosti
paragraph_text: Johannesburg je jedan od najmodernijih afričkih gradova. Ima mnogo poslovnih tornjeva i nebodera, tako da izgledom podsjeća na američke i zapadnoeuropske gradove. Televizijski tornjevi Sentech Tower i Hillbrow Tower su najviše građevine na afričkom kontinentu. Neboder Carlton Centre je najviša zgrada u Africi. Johannesburg ima još mnogo poslovnih tornjeva koji spadaju među najviše afričke građevine. Grad ima mnogo parkova i značajan botanički vrt.